
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1886 

18 Δεκεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Απόκτηση της Ελληνικής Ιθαγένειας από τον ομογενή 
ΧΑΡΙΤΙΔΗ (ΚΗΑΒΠΊΩΙ) ΘΕΟΔΩΡΟ (ΡΕΟΩΟΒ) του 

ΣΤΑΥΡΟΥ και της ΜΑΡΙΝΑΣ κ.λπ. 1 

Έγκριση Κανονισμού λειτουργίας του Ν.Π.Δ.Δ. με την 
επωνυμία «ΔΗΜΟΤΙΚΟΙ ΒΡΕΦ/ΚΟΙ & ΠΑΙΔΙΚΟΙ 
ΣΤΑΘΜΟΙ Δ. ΚΟΡΥΔΑΛΛΟΥ». 2 


ΑΠΟΦΑΣΕΙ Σ 

Αριθ.Φ. 11804/13498 (1) 

Απόκτηση της Ελληνικής Ιθαγένειας από τον ομογενή ΧΑ- 
ΡΙΤΙΔΗ (ΚΗΑΒΠΊϋΙ) ΘΕΟΔΩΡΟ (ΡΕΟϋΟΒ) του ΣΤΑΥ¬ 
ΡΟΥ και της ΜΑΡΙΝΑΣ κ.λπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

1. Με την Φ. 13934/12703/5.12.2003 απόφαση του Γενι¬ 
κού Γραμματέα Περιφέρειας Αττικής, γίνεται αποδεκτή η 
αίτηση του ομογενούς ΧΑΡΙΤΙΔΗ (ΚΗΑΡΙΤΙΟΙ) ΘΕΟΔΩ¬ 
ΡΟΥ (ΡΕΟΩΟΒ) του ΣΤΑΥΡΟΥ και της ΜΑΡΙΝΑΣ, περί 
αποκτήσεως της Ελληνικής Ιθαγένειας, σύμφωνα με τις 
διατάξεις του Ν. 2790/2000 όπως τροποποιήθηκαν και 
ισχύουν με το άρθρο 76 του Ν. 2910/2001. 

2. Με την Φ. 14296/13336/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση της ομογενούς ΕΛΕΥΘΕΡΙΑΔΟΥ (ΥΕΓΕΡΤΕΡΙΑϋΙ) 
ΜΑΡΙΝΑΣ (ΜΑΡΙΝΑ) του ΧΡΙΣΤΟΦΟΡΟΥ και της ΒΑΛΕ- 
ΝΤΙΝΑΣ, περί αποκτήσεως της Ελληνικής Ιθαγένειας, 
σύμφωνα με τις διατάξεις του Ν. 2790/2000 όπως τροπο¬ 
ποιήθηκαν και ισχύουν με το άρθρο 76 του Ν. 2910/2001. 

3. Με την Φ.14295/13335/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση του ομογενούς ΤΑΡΑΝ (ΤΑΡΑΝ) ΕΟΥΓΚΕΝ (Ευ- 
ΟΕΝ) του ΒΕΑΤΣΕΣΛΑΒ και της ΒΑΛΕΝΤΙΝΑΣ, περί απο¬ 
κτήσεως της Ελληνικής Ιθαγένειας, σύμφωνα με τις δια¬ 
τάξεις του Ν. 2790/2000 όπως τροποποιήθηκαν και ισχύ¬ 
ουν με το άρθρο 76 του Ν. 2910/2001, καθώς και ο 
εξελληνισμός του ονόματος του από ΕΟΥΓΚΕΝ σε ΕΥΓΕ¬ 
ΝΙΟΣ. 


4. Με την Φ. 14293/13333/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση του ομογενούς ΤΑΡΑΝ (ΤΑΡΑΝ) ΙΟΝ (ΙΟΝ) του ΒΕ¬ 
ΑΤΣΕΣΛΑΒ και της ΒΑΛΕΝΤΙΝΑΣ, περί αποκτήσεως της 
Ελληνικής Ιθαγένειας, σύμφωνα με τις διατάξεις του Ν. 
2790/2000 όπως τροποποιήθηκαν και ισχύουν με το άρ¬ 
θρο 76 του Ν. 2910/2001, καθώς και ο εξελληνισμός του 
ονόματος του από ΙΟΝ σε ΙΩΑΝΝΗΣ. 

5. Με την Φ. 14293/13334/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση της ομογενούς ΤΑΡΑΝ (ΤΑΡΑΝ) ΒΑΛΕΝΤΙΝΑΣ 
(νΑΕΕΝΤΙΝΑ) του ΙΟΝ καιτης ΑΝΑΣΤΑΣΙΑΣ, περί αποκτή¬ 
σεως της Ελληνικής Ιθαγένειας, σύμφωνα με τις διατά¬ 
ξεις του Ν. 2790/2000 όπως τροποποιήθηκαν και ισχύουν 
με το άρθρο 76 του Ν. 2910/2001. 

6. Με την Φ. 13687/12326/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση της ομογενούς ΤΑΤΑΡΙΔΗ (ΤΑΤΑΡΟ) ΣΙΜΕΛΑΣ 
(3ΙΜΕΕΑ) του ΓΕΩΡΓΙΟΥ και της ΕΛΕΝΗΣ, περί αποκτή¬ 
σεως της Ελληνικής Ιθαγένειας, σύμφωνα με τις διατά¬ 
ξεις του Ν. 2790/2000 όπως τροποποιήθηκαν και ισχύουν 
με το άρθρο 76 του Ν. 2910/2001. 

7. Με την Φ. 13686/12324/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση της ομογενούς ΤΑΤΑΡΙΔΗ (ΤΑΤΑΡΙϋΙ) ΕΛΕΝΗΣ 
(ΕΙΕΝΙ)του ΜΙΧΑΗΛ και της ΑΡΤΕΜΙΣΙΑΣ, περί αποκτήσε¬ 
ως της Ελληνικής Ιθαγένειας, σύμφωνα με τις διατάξεις 
του Ν. 2790/2000 όπως τροποποιήθηκαν και ισχύουν με 
το άρθρο 76 του Ν. 2910/2001. 

8. Με την Φ. 13688/12327/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση της ομογενούς ΤΑΤΑΡΙΔΗ (ΤΑΤΑΡΙϋΙ) ΠΑΡΘΕΝΑ 
(ΡΑΡΤΕΝΑ) του ΓΕΩΡΓΙΟΥ και της ΕΛΕΝΗΣ, περί απο¬ 
κτήσεως της Ελληνικής Ιθαγένειας, σύμφωνα με τις δια¬ 
τάξεις του Ν. 2790/2000 όπως τροποποιήθηκαν και ισχύ¬ 
ουν με το άρθρο 76του Ν. 2910/2001. 

9. Με την Φ. 13690/12329/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση του ομογενούς ΤΑΤΑΡΙΔΗ (ΤΑΤΑΡΙΩΙ) ΧΑΡΑΛΑ¬ 
ΜΠΟΥ (ΚΗΑΗΙΑΜΡ) του ΓΕΩΡΓΙΟΥ καιτης ΕΛΕΝΗΣ, πε¬ 
ρί αποκτήσεως της Ελληνικής Ιθαγένειας, σύμφωνα με τις 
διατάξεις του Ν. 2790/2000 όπως τροποποιήθηκαν και 
ισχύουν με το άρθρο 76 του Ν. 2910/2001. 

10. Με την Φ.6480/3919/5.12.2003 απόφαση του Γένι- 

κού Γραμματέα Περιφέρειας Αττικής, γίνεται αποδεκτή η 
αίτηση της ομογενούς ΤΖΙΡΟΒΑ (ύΙΒΟΝ/Α) ΛΙΝΤΑ (Ι_ΙΩΑ) 
του ΑΘΑΝΑΣΙΟΥ και της ΑΝΝΑΣ, περί αποκτήσεως της 
Ελληνικής Ιθαγένειας, σύμφωνα με τις διατάξεις του Ν. 
2790/2000 όπως τροποποιήθηκαν και ισχύουν με το άρ¬ 
θρο 76 του Ν. 2910/2001. 

11. Με την Φ.6752/4219/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση της ομογενούς ΚΑΤΑΕΒΑ (ΚΑΤΑΕνΑ) ΛΕΝΑΣ 
(ΕΕΝΑ) του ΧΡΙΣΤΟΦΟΡΟΥ και της ΓΚΙΛΝΤΑ, περί απο¬ 
κτήσεως της Ελληνικής Ιθαγένειας, σύμφωνα με τις δια¬ 
τάξεις του Ν. 2790/2000 όπως τροποποιήθηκαν και ισχύ¬ 
ουν με το άρθρο 76 του Ν. 2910/2001, καθώς και ο εξελ- 
ληνισμόςτου ονόματος της από ΛΕΝΑ σε ΕΛΕΝΗ. 

12. Με την Φ.6752/5491/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση της ομογενούς ΚΑΤΑΕΒΑ (ΚΑΤΑΕΝ/Α) ΓΙΑΝΝΑΣ 
(ΥΑΝΑ) του ΝΙΚΟΛΑΙ και της ΕΛΕΝΗΣ, περί αποκτήσεως 
της Ελληνικής Ιθαγένειας, σύμφωνα με τις διατάξεις του 
Ν. 2790/2000 όπως τροποποιήθηκαν και ισχύουν με το άρ¬ 
θρο 76 του Ν. 2910/2001. 

13. Με την Φ.6752/5492/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση του ομογενούς ΚΑΤΑΕΒ (ΚΑΤΑΕΝ/) ΙΑΚΩΒ 
(ΥΑΚΟν) του ΝΙΚΟΛΑΙ και της ΕΛΕΝΗΣ, περί αποκτήσεως 
της Ελληνικής Ιθαγένειας, σύμφωνα με τις διατάξεις του 
Ν. 2790/2000 όπως τροποποιήθηκαν και ισχύουν με το άρ¬ 
θρο 76 του Ν. 2910/2001, καθώς και ο εξελληνισμός του 
ονόματος του από ΙΑΚΩΒ σε ΙΑΚΩΒΟΣ. 

14. Με την Φ.11070/5043/5.12.2003 απόφαση του Γενι¬ 
κού Γ ραμματέα Περιφέρειας Αττικής, γίνεται αποδεκτή η 
αίτηση της ομογενούς ΧΟΛΙΔΗ (ΚΗΟΕΙϋΙ) ΤΑΜΑΡΙ 
(ΤΑΜΑΡΙ) του ΑΜΙΡΑΝ και της ΛΙΑΝΑ, περί αποκτήσεως 
της Ελληνικής Ιθαγένειας, σύμφωνα με τις διατάξεις του 
Ν. 2790/2000 όπως τροποποιήθηκαν και ισχύουν με το άρ¬ 
θρο 76 του Ν. 2910/2001. 

Αθήνα, 8 Δεκεμβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-♦- 

Αριθ. 07/ΔΤΑ/6638 (2) 

Έγκριση Κανονισμού λειτουργίας του Ν.Π.Δ.Δ. με την 
επωνυμία «ΔΗΜΟΤΙΚΟΙ ΒΡΕΦ/ΚΟΙ & ΠΑΙΔΙΚΟΙ ΣΤΑΘ¬ 
ΜΟΙ Δ. ΚΟΡΥΔΑΛΛΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 26 του Π.Δ. 410/95 όπως 
αντικαταστάθηκε με το άρθρο 12 του Ν. 2880/01 πρό¬ 
γραμμα «ΠΟΛΙΤΕΙΑ» για μεταρρύθμιση και εκσυγχρονι¬ 
σμό της Δημ. Δ/σης και άλλες διατάξεις. 

2. Τις διατάξεις του άρθρου 9 του Ν. 2503/97 (ΦΕΚ 
107/1997) Δ/ση, οργάνωση, στελέχωση της Περιφέρειας, 
ρύθμιση θεμάτων για την Τοπ. Αυτ/ση και άλλες διατά¬ 
ξεις. 

3. Τις διατάξεις του άρθρου 203 του Π.Δ. 410/95. 

4. Την 07/ΔΤΑ/8916/21.6.2000 απόφασή μας περί συγ¬ 
χώνευσης των Ν.Π. «Α' Δημ. Βρεφ. Σταθμός», «Β' Δημ. 
Βρεφ/κός Σταθμός», «Β' Δημοτικός Παιδικός Σταθμός», 
«Γ Δημοτικός Παιδικός Σταθμός», «Δ' Δημοτικός Παιδι¬ 
κός Σταθμός», & «Ε' Δημοτικός Παιδικός Παιδικός Σταθ¬ 


μός Δ. Κορυδαλλού» σε ένα με το όνομα «Δημοτικοί Βρε¬ 
φονηπιακοί και Παιδικοί Σταθμοί Δήμου Κορυδαλλού». 

5. Την 16065/17.4.2002 Κ.Υ.Ατων Υφυπουργών Δ/σιας 
Δ/σης και Αποκέντρωσης και Υγείας και Πρόνοιας (ΦΕΚ 
497/22.4.2002 τ.Β') «περί προτύπου κανονισμού Λειτουρ¬ 
γίας Δημοτικών Κοινοτικών Παιδικών & Βρεφ/κών Σταθ¬ 
μών». 

6. Την 160/2003 απόφαση του Δημοτικού Συμβουλίου 
Κορυδαλλού. 

7. Την 16978 (ΦΕΚ 1693τ.Β'/18.11.2003) απόφαση του 
Γ εν. Γ ραμματέα Περιφέρειας Αττικής, περί μεταβίβασης 
αρμοδιοτήτων και εξουσίας υπογραφής, αποφασίζουμε: 

Εγκρίνουμε τον κανονισμό λειτουργίας του Ν.Π.Δ.Δ. με 
την επωνυμία «ΔΗΜΟΤΙΚΟΙ ΒΡΕΦΟΝΗΠΙΑΚΟΙ ΚΑΙ ΠΑΙΔΙ¬ 
ΚΟΙ ΣΤΑΘΜΟΙ ΔΗΜΟΥ ΚΟΡΥΔΑΛΛΟΥ» ως εξής: 

Άρθρο 1 

Σκοπός του Ενιαίου Νομικού Προσώπου 
Παιδικών Σταθμών του Δήμου Κορυδαλλού 

1. Οι παιδικοί και βρεφ/κοι σταθμοί έχουν σκοπό την κα¬ 
θημερινή φύλαξη, φροντίδα, ημερήσια διατροφή, διαπαι¬ 
δαγώγηση και ψυχαγωγία νηπίων και βρεφών εργαζόμε¬ 
νων γονέων, την πολύπλευρη νοητική, συναισθηματική, 
κοινωνική ψυχοσωματική ανάπτυξη των παιδιών, την προ- 
παρασκευή τους για τη φυσική μετάβαση τους από την οι¬ 
κογενειακή ζωή στο σχολικό περιβάλλον. Ταυτόχρονα η 
ευαισθητοποίηση, ενημέρωση και προβληματισμό των 
γονέων των παιδιών σε θέματα παιδαγωγικής και παιδι¬ 
κής ψυχολογίας. 

2. Ο στόχος του Ενιαίου Νομικού Προσώπου είναι η 
εφαρμογή αντιαυταρχικής, παιδοκεντρικής ενιαίας προ- 
σχολικής αγωγής, σύμφωνα με τα πλέον σύγχρονα επι¬ 
στημονικά δεδομένα η οποία επιτυγχάνεται μέσα από την 
διαρκή ενημέρωση και επιμόρφωση όλου του προσωπι¬ 
κού καθώς και ο σεβασμός και η τήρηση των Δικαιωμάτων 
του παιδιού όπως ορίζονται στο χάρτη του Ο.Η.Ε, τις διε¬ 
θνείς συμβάσεις καιτις οδηγίες της Ευρωπαϊκής ένωσης. 

Άρθρο 2 

Όργανα Διοίκησης 

1. Με βάση το Π .Δ. 410/1995 και τις 122/2000 - 262/2000 
αποφάσεις του Δημοτικού Συμβουλίου το Ενιαίο Νομικό 
Πρόσωπο των Παιδικών και Βρεφ/κων Σταθμών του Δή¬ 
μου Κορυδαλλού διοικείται από ενδεκαμελές Διοικητικό 
Συμβούλιο του οποίου τα 9 τακτικά μέλη όσο και τα ανα¬ 
πληρωματικά τους ορίζονται από το Δημοτικό Συμβούλιο. 

2. Πρόεδρος του Διοικητικού Συμβουλίου του Ενιαίου 
Νομικού Προσώπου Παιδικών Σταθμών του Δήμου Κορυ¬ 
δαλλού είναι ο Δήμαρχος ή άλλο πρόσωπο αιρετό ή μη 
που ορίζεται από τον Δήμαρχο. 

3. Μέλη του Διοικητικού Συμβουλίου είναι 4 Δημοτικοί 
Σύμβουλοι με τους αναπληρωτές τους, 4 λαϊκά μέλη με 
του αναπληρωτές τους. 

4. Το Νομικό Πρόσωπο και οι πράξεις του Διοικητικού 
Συμβουλίου υπάγονται στην εποπτείατου ΟΤΑπουτο συ¬ 
νέστησε εφαρμοζόμενων αναλογικά των διατάξεων του 
Π.Δ. 410/1995. 

5. Η θητεία των μελών του Διοικητικού Συμβουλίου του 
Ενιαίου Νομικού Προσώπου ορίζεται σε 2 έτη με βάση την 
απόφαση Δημοτικού Συμβουλίου και λήγει σε κάθε περί¬ 
πτωση με την εγκατάσταση των νέων μελών. 

Άρθρο 3 

Συμμετοχή Γονέων και Εκπροσώπων των Εργαζομένων. 

1. Στο Δ. Στου Νομικού Προσώπου μετέχει ένας εκπρό¬ 
σωπος γονέων των φιλοξενού μενών παιδιών στους Παιδι¬ 
κούς και Βρεφονηπιακούς Σταθμούς που καλύπτει το Νο¬ 
μικό Πρόσωπο ο οποίος υποδεικνύεται με τον αναπληρω¬ 
τή του από το Σύλλογο Γ ονέων και Κηδεμόνων. 

2. Στο Δ. Σ του Νομικού Προσώπου επίσης μετέχει ένας 
εκπρόσωπος των εργαζομένων του Νομικού αυτού Προ¬ 
σώπου που υποδεικνύεται μαζί με τον αναπληρωτή του 
από ειδική συνέλευση στην οποία παίρνει μέρος το σύνο¬ 
λο των εργαζομένων στο Νομικό Πρόσωπο. 

Άρθρο 4 

Αρμοδιότητες Διοικητικού Συμβουλίου - 
Συνεδριάσεις 

1. Το Διοικητικό Συμβούλιο του Νομικού Προσώπου κα¬ 
τευθύνει τη δράση αυτού για την εκπλήρωση της απο¬ 
στολής του. Διοικεί και διαχειρίζεται την περιουσία και 
τους πόρους του Νομικού Προσώπου, εγκρίνει και υπο¬ 
βάλλει τον ετήσιο προϋπολογισμό, απολογισμό και ισο¬ 
λογισμό, εκπονεί επενδυτικά προγράμματα και προγράμ¬ 
ματα ανάπτυξης των δραστηριοτήτων του Νομικού Προ¬ 
σώπου και εν γένει αποφασίζει για κάθε θέμα που είναι 
αρμόδιο από τον νόμο και τον παρόντα Κανονισμό. 

2. Το Διοικητικό Συμβούλιο συνεδριάζει τακτικά μία φο¬ 
ρά το μήνα ή συχνότερα εφόσον αυτό κριθεί αναγκαίο 
από τον Πρόεδρο ή το ζητήσει εγγράφως το ένα τρίτο 
(1/3) των μελών του. Στην τελευταία αυτή περίπτωση, ο 
Πρόεδρος ή κωλυόμενου αυτού, ο Αντιπρόεδρος υπο- 
χρεούνται να συγκαλέσει το Διοικητικό Συ μβούλιο σε συ¬ 
νεδρίαση εντός έξι ημερών από την υποβολή της σχετικής 
αίτησης. 

3. Το Διοικητικό Συμβούλιο συγκαλείται σε Συνεδρίαση 
από τον Π ρόεδρο ή εφόσον αυτός κωλύεται, από τον Αντι¬ 
πρόεδρο με γραπτή πρόσκληση στη οποία αναγράφονται 
ο τόπος, ο χρόνος και τα θέματα της ημερήσιας διάταξης 
της συνεδρίασης. Η πρόσκληση επιδίδεται στους συμ¬ 
βούλους τρεις τουλάχιστον ολόκληρες ημέρες πριν από 
τη μέρα που ορίζεται η συνεδρίαση. Επίσης πρόσκληση 
δεν απαιτείται εφόσον έχουν καθορισθεί με απόφαση του 
Διοικητικού Συμβουλίου, τακτές ημέρες συνεδριάσεων 
γνωστές στα μέλη. Η πρόσκληση κοινοποιείται και στον 
οικείο ΟΤΑ. 

4. Μέλη του Διοικητικού Συμβουλίου που αδυνατούν να 
συμμετάσχουν στη συνεδρίαση υποχρεούνται να ενημε¬ 
ρώσουν άμεσα την Γραμματεία του Διοικητικού Συμβου¬ 
λίου με ευθύνη της οποίας ειδοποιούνται τα αντίστοιχα 
αναπληρωματικά μέλη προκειμένου να παρευρεθούν στη 
συνεδρίαση. 

5. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία κα¬ 
ταρτίζει ο Πρόεδρος μετά από συνεργασία με τον Διευ¬ 
θυντή.Ο Πρόεδρος περιλαμβάνει στην ημερήσια διάταξη 
και θέματα που τυχόν έχει ζητήσει κάποιος από τους με- 
τέχοντες στη Συνεδρίαση, με αίτηση του προς αυτόν πριν 
από την κατάρτιση της ημερήσιας διάταξης. Συζήτηση 
και λήψη απόφασης σε θέμα μη προβλεπόμενο στην ημε¬ 
ρήσια διάταξη μπορεί να γίνει μόνο σε εξαιρετικές και κα- 
τεπείγουσες περιπτώσεις και εφόσον συμφωνεί στην διε¬ 


νέργεια της συζήτησης η απόλυτη πλειοψηφίατου συνο¬ 
λικού αριθμού μελών του. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του συ¬ 
νολικού αριθμού των μελών του και αποφασίζει με την 
απόλυτη πλειοψηφία των παρόντων μελών του. Σε περί¬ 
πτωση ισοψηφίας επικρατεί η ψήφος του Προέδρου του 
Διοικητικού Συμβουλίου. Η άρνηση ψήφου ή η αποχή από 
την ψηφοφορία λογίζεται ως αρνητική ψήφος. Η ψηφο¬ 
φορία ενεργείται φανερά εκτός από τις περιπτώσεις που 
ο νόμος ρητά ορίζει να είναι μυστική & δεν επιτρέπεται η 
διακοπή ψηφοφορίας για να δικαιολογήσει ο σύμβουλος 
την ψήφο του παρά μόνο μετά την ψηφοφορία με δήλωση 
του. 

7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρεω¬ 
τικά οι γνώμες της πλειοψηφίας και της μειοψηφίας. Τα 
πρακτικά κάθε συνεδρίασης προσυπογράφονται υπο¬ 
χρεωτικά από όλα τα παρόντα στη συνεδρίαση μέλη. 

8. Οι αποφάσεις του Διοικητικού Συμβουλίου είναι εκτε¬ 
λεστές από τη λήψη τους και κοινοποιούνται άμεσα στον 
οικείο Ο ΤΑ και όπου αλλού από το νόμο ορίζεται. 

Άρθρο 5 

Αρμοδιότητες Προέδρου του Διοικητικού Συμβουλίου 

1. Ο Πρόεδρος του Διοικητικού Συμβουλίου έχει τις 
ακόλουθες αρμοδιότητες: 

α. Επιμελείται της εκτέλεσης των αποφάσεων του Διοι¬ 
κητικού Συμβουλίου. 

β. Συγκαλεί σε συνεδρίαση το Διοικητικό Συμβούλιο και 
εισηγείταιτα θέματα που είναι για συζήτηση. 

γ. Παρακολουθεί και κατευθύνει τη λειτουργία του νο¬ 
μικού προσώπου σύμφωνα με τις αποφάσεις του Διοικη¬ 
τικού Συμβουλίου και τις κατευθύνσεις του ΟΤΑ που έχει 
συστήσει το νομικό πρόσωπο. 

δ. Προΐσταται των υπηρεσιών του νομικού προσώπου 
και προσυπογράφει τις πράξεις που εκδίδει ο Διευθυντής 
και αφορούντο προσωπικό. Είναι πειθαρχικά Προϊστάμε¬ 
νος του προσωπικού και συνεργάζεται στενά με τον Διευ¬ 
θυντή. 

ε. Εγκρίνει την ενέργεια δαπανών που έχουν αποφασι- 
σθεί από το Δ.Σ και εκδίδει τα χρηματικά εντάλματα πλη¬ 
ρωμών του νομικού προσώπου. 

στ. Εκπροσωπείτο νομικό πρόσωπο σε κάθε δικαστήριο 
και δημόσια αρχή. Υπογράφει τα έγγραφα και τις συμβά¬ 
σεις του νομικού προσώπου. 

ζ. Αποφασίζει για τη λήψη έκτακτων μέτρων και υπο¬ 
βάλλει τις σχετικές αποφάσεις για έγκριση στο Διοικητικό 
Συμβούλιο. 

2. Τον Πρόεδρο εφόσον κωλύεται αναπληρώνει ο Αντι¬ 
πρόεδρος του Διοικητικού Συμβουλίου. 

Άρθρο 6 

Δικαίωμα εγγραφής και εγγραφή παιδιών 

1. Δικαίωμα εγγραφής στους Παιδικούς και Βρεφονη¬ 
πιακούς Σταθμούς έχουν τα παιδιά που είναι σωματικά, 
πνευματικά και ψυχικά υγιή, καθώς και αρτιμελή, απαγο¬ 
ρευμένης απολύτως της εγγραφής παιδιών που πάσχουν 
από μεταδοτικά νοσήματα. 

Παιδιά που πάσχουν από σωματικές, πνευματικές ή ψυ¬ 
χικές παθήσεις ή δεν είναι αρτιμελή, εγγράφονται στο 

σταθμό, εφόσον υπάρχει πιστοποίηση ειδικού γιατρού 
Κρατικού Νοσηλευτικού Ιδρύματος ή ασφαλιστικού Ορ¬ 
γανισμού ότι τούτο είναι ωφέλιμο για το παιδί και δεν 
υπάρχει κίνδυνος δημιουργίας ιδιαίτερων προβλημάτων 
στη λειτουργία του Σταθμού. 

Ειδικότερα στους αποκλειστικά Βρεφικούς Σταθμούς 
γίνονται δεκτά παιδιά ηλικίας από 8 μηνών έως 2,5 ετών, 
στους Νηπιακούς από 2,5 ετών έως την ηλικία εγγραφής 
τους στο Δημοτικό Σχολείο. Στους δε μικτούς Βρεφονη¬ 
πιακούς Σταθμούς από 8 μηνών έως την ηλικία εγγραφής 
στο Δημοτικό Σχολείο. 

2. Τα εγγραφόμενα στους Παιδικούς Σταθμούς παιδιά 
προέρχονται κατά κύριο λόγο από την περιοχή του Ο.Τ.Α. 
που συνιστά αυτόν, χωρίς να αποκλείεται και η περίπτω¬ 
ση εγγραφής παιδιού που διαμένει σε όμορη περιοχή και 
η εγγραφή είναι εφικτή, λόγω της ύπαρξης κενής θέσης ή 
με την εγγραφή εξυπηρετείται ιδιαίτερα αυξημένη κοινω¬ 
νική ανάγκη των γονέων, η οποία αιτιολογείται ειδικά στη 
σχετική απόφαση του Διοικητικού Συμβουλίου. 

3. Κατά την εγγραφή επιλέγονται παιδιά εργαζόμενων 
γονέων και τα παιδιά οικονομικά αδυνάτων οικογενειών, 
προτιμώμενων εκείνων που έχουν ανάγκη φροντίδας από 
διάφορα κοινωνικά αίτια (όπως π.χ παιδιά ορφανά από 
δύο ή ένα γονέα, παιδιά που προέρχονται από γονείς με 
σωματική ή πνευματική αναπηρία, πολύτεκνων οικογενει¬ 
ών κ.λπ.). 

ΤοΔιοικητικό Συμβούλιο του Νομικού Προσώπου με αι¬ 
τιολογημένη απόφαση του μπορεί να εξειδικεύει τα κρι¬ 
τήρια αυτά καθιερώνοντας τη μοριοποίησή τους. 

Για την διακρίβωση των κοινωνικών παραμέτρων εγ¬ 
γραφής το νομικό πρόσωπο δια των υπηρεσιών του μπο¬ 
ρεί να διενεργεί κοινωνική έρευνα, τα αποτελέσματα της 
οποίας υποβάλλονται στο Διοικητικό Συμβούλιο πριν τη 
λήψη της απόφασης για εγγραφή παιδιών. 

4. Για την εγγραφή των παιδιών στους Παιδικούς Σταθ¬ 
μούς απαιτούνται τα εξής δικαιολογητικά: 

α) Αίτηση - συμπληρωμένο ερωτηματολόγιο της μητέ¬ 
ρας ή του πατέρα ή του κηδεμόνα του παιδιού. 

β) Ληξιαρχική πράξη γέννησης του παιδιού ή πιστοποι¬ 
ητικό οικογενειακής κατάστασης, από το οποίο να προ¬ 
κύπτει η ηλικία του παιδιού. 

γ) Βεβαίωση εργοδότη ότι και οι δύο γονείς είναι εργα¬ 
ζόμενοι ή πρόκειται να εργαστούν εντός μηνός από την 
υποβολή της αίτησης εγγραφής με προσδιορισμό του 
ύψους των αποδοχών τους και επικυρωμένο αντίγραφο 
βιβλιαρίου ενσήμων των γονέων προκειμένου για εργαζό¬ 
μενους στον ιδιωτικό τομέα. 

δ) Βεβαίωση γιατρού για την καλή σωματική και πνευ¬ 
ματική υγεία του παιδιού καθώς και πρωτότυπο του βι¬ 
βλιαρίου υγείας του με τα εμβόλια που προβλέπονται κά¬ 
θε φορά ανάλογα με την ηλικία του παιδιού. Επίσης πρό¬ 
σθετα αποτελέσματα φυματοαντίδρασης (ΜΑΝΤΟΥΧ). 

ε) Υπεύθυνη Δήλωση για την οικογενειακή κατάσταση 
των γονέων του παιδιού. 

στ) Εκκαθαριστικό σημείωμα της εφορίας της οικογέ¬ 
νειας του παιδιού προηγούμενου έτους ή επικυρωμένο 
αντίγραφο της υποβληθείσας φορολογικής δήλωσης. Σε 
περίπτωση που δεν υποχρεούται να υποβάλλει φορολο¬ 
γική δήλωση θα προσκομίζεται βεβαίωση της οικείας 
(ΔΟΥ). 

ζ) Κάθε άλλο στοιχείο που κρίνεται απαραίτητο από το 
Δ.Σ για τη διευκόλυνση της επιλογής (όπως βιβλιάριο εν¬ 


σήμων για τους εργαζόμενους στον Ιδιωτικό τομέα, 
ασφαλιστικό βιβλιάριο για τις λοιπές κατηγορίες των ερ¬ 
γαζομένων κ.λ.π) 

η) Γιατην εγγραφή του παιδιού, στο Σταθμό αλλοδαπών 
γονέων, εκτός από τα δικαιολογητικά της παραγράφου 1, 
απαραίτητη προϋπόθεση είναι και η άδεια νόμιμης παρα¬ 
μονής στη χώρα μας, όπως αυτή αποδεικνύεται από τις 
ισχύουσες κάθε φορά διατάξεις. 

5. Το Διοικητικό Συμβούλιο του Νομικού Προσώπου 
μπορεί να εγγράφει παιδιά και πέρα από τη δυναμικότητα 
των λειτουργούντων Παιδικών - Βρεφ/κων Σταθμών και 
μέχρι ποσοστού 20% επ’ αυτής, εφόσον υπηρετείτο προ- 
βλεπόμενο από τις διατάξεις προσωπικό και υπάρχουν 
απαραίτητοι χώροι.Τα παιδιά του προσωπικού του νομι¬ 
κού προσώπου γίνονται δεκτά πέρα της δυναμικότητας 
υπολογιζόμενα στο ποσοστό 10% εφόσον πληρούν τις 
νόμιμες προϋποθέσεις. 

6. Οι αιτήσεις εγγραφής υποβάλλονται από 20 Μάίου 
έως 15 Ιουνίου του τρέχοντος έτους και σε όλη τη διάρ¬ 
κεια της χρονιάς εφόσον υπάρχουν κενές θέσεις. Εντός 
του μηνός Ιουλίου συνέρχεται το Δ.Σ και αφού προβεί σε 
καταρχήν εξέταση των αιτήσεων συγκροτεί ειδική επι¬ 
τροπή επιλογής στην οποία μετέχει και το παιδαγωγικό 
προσωπικό. Η επιτροπή επιλογής συντάσσει έκθεση 
προς το Δ. Σ το οποίο σε ειδική συνεδρίασή του αποφασί¬ 
ζει για την επιλογή των φιλοξενούμενων παιδιών η οποία 
αναρτάται στο οικείο δημοτικό κατάστημα. 

Άρθρο 7 

Διακοπή φιλοξενίας 

1. Διακοπή φιλοξενίας των παιδιών από τους Παιδικούς 
- Βρεφονηπιακούς Σταθμούς των νομικών προσώπων 
ενεργείται πάντοτε με απόφαση του Διοικητικού Συμβου¬ 
λίου του νομικού προσώπου και εφόσον συντρέχουν οι 
πιο κάτω περιπτώσεις: 

α) Όταν το ζητήσουν με αίτηση τους οι γονείς ή κηδε¬ 
μόνες των παιδιών. 

β) Όταν εμφανιστούν σοβαρά προβλήματα στη συμπε¬ 
ριφορά ή την υγεία των παιδιών που δεν μπορούν να αντι¬ 
μετωπιστούν από το Σταθμό, μετά από προηγούμενη επι¬ 
κοινωνία με τους γονείς. 

γ) Όταν δεν καταβάλλεται από τους γονείς η οικονομι¬ 
κή τους συμμετοχή εφόσον αυτή προβλέπεται για χρονι¬ 
κό διάστημα πέραν των δύο (2) μηνών, χωρίς να υπάρχει 
σοβαρός προς τούτο λόγος και αφού πρώτα ειδοποιη¬ 
θούν αυτοί να καταβάλλουν το οφειλόμενο ποσό. 

δ) Όταν κατ’ εξακολούθηση παρά τις σχετικές έγγρα¬ 
φες ειδοποιήσεις στους γονείς, αυτοί δεν συμμορφώνο¬ 
νται με το πρόγραμμα και τους όρους λειτουργίας του 
Σταθμού. 

ε) Όταν κατ’ εξακολούθηση και πέραν του ενός μηνός 
συνεχόμενα απουσιάζουν αδικαιολόγητα από το σταθμό. 

Άρθρο 8 

Πόροι του Νομικού Προσώπου Δημοσίου Δικαίου. 

Το Διοικητικό Συμβούλιο μετά από απόφαση πλήρως 
τεκμηριωμένη, σύμφωνη γνώμη του οικείου ΟΤΑ και η 
οποία θα είναι σύμφωνη με τον κοινωνικό χαρακτήρα των 
παρεχομένων υπηρεσιών, μπορεί να ορίζει κριτήρια επι¬ 
βολής μηνιαίας οικονομικής εισφοράς (τροφεία) στις οι- 

κογένειες των φιλοξενούμενων παιδιών σύμφωνα με την 
οικονομική τους δυνατότητα. 

Το ύψος των τροφείων γνωστοποιείται με ανάρτηση 
πριντην έναρξη του χρονικού διαστήματος υποβολήςτων 
αιτήσεων για εγγραφή. 

Με την ίδια απόφασή του, το Διοικητικό Συμβούλιο ορί¬ 
ζει περιπτώσεις των οικογενειών που μπορούν να απαλ¬ 
λαγούν από την καταβολή της οικονομικής εισφοράς ή 
που θα καταβάλλουν αυτή μειωμένη. 

Άρθρο 9 

Μεταφορά παιδιών 

1. Σε περίπτωση που μεταφέρονται παιδιά στους σταθ¬ 
μούς με μεταφορικό μέσο που αυτός διαθέτει, το Διοικη¬ 
τικό Συμβούλιο λαμβάνει όλα τα αναγκαία μέτρα για την 
πιστή τήρηση των προδιαγραφών ασφαλούς μεταφοράς. 

2. Προκειμένου για μεταφορά βρεφών το Διοικητικό 
Συμβούλιο μπορεί να αναθέτει σε ειδικό συνοδό και σε μέ¬ 
λη του παιδαγωγικού προσωπικού την εκ περιτροπής συ¬ 
νοδεία τους μέσα στο ωράριο εργασίας του. 

3. Το κόστος μεταφοράς των παιδιών καθορίζεται με 
απόφαση του Διοικητικού Συμβουλίου του Νομικού Προ¬ 
σώπου & μπορεί να καλυφθεί με πρόσθετη εισφορά των 
γονέων και είναι ανεξάρτητο από την οικονομική εισφορά 
του άρθρου 8 του παρόντος Κανονισμού. 

Άρθρο 10 

Λειτουργία Σταθμών 

1. Η λειτουργία των Παιδικών - Βρεφονηπιακών Σταθ¬ 
μών αρχίζει την 1η Σεπτεμβρίου και λήγει την 31η Ιουλίου 
του επόμενου έτους, επί πέντε μέρες, από Δευτέρα έως 
Παρασκευή. 

2. Οι Σταθμοί δεν λειτουργούν από 24 Δεκεμβρίου μέχρι 
και της 6ης Ιανουάριου καθώς και από Μ. Πέμπτη έως την 
Κυριακή του Θωμά. 

3. Οι Σταθμοί διακόπτουν τη λειτουργία τους κατά τις 
επίσημες αργίες των Δημοσίων Υπηρεσιών καθώς και του 
Πολιούχου του Δήμου (8 Νοεμβρίου) ή του εορτασμού 
Εθνικού τοπικού γεγονότος. 

4. Η λειτουργία των Σταθμών αρχίζει από την 7η πρωινή 
κατά το χειμερινό ωράριο και από της 6:45 πρωινής κατά 
το θερινό ωράριο και λήγει την 16:00 απογευματινή ώρα. 
Με απόφαση το Δ.Σ. μπορεί να παρατείνει για περισσότε¬ 
ρο χρονικό διάστημα, σε ειδική ανάγκη, για (2) δύο ώρες 
επιπλέον, το ωράριο λειτουργίας των Σταθμών εφόσον 
υπηρετεί σ’ αυτούς το προσωπικό που απαιτείται και με 
υποχρέωση καταβολής αποζημίωσης σ’ αυτό ή σε περί¬ 
πτωση αδυναμίας, ανάπαυση σε άλλη μέρα (ρεπό). 

5. Οι Παιδικοί και Βρεφ/κοι Σταθμοί διακόπτουν τη λει¬ 
τουργία τους το μήνα Αύγουστο κάθε χρόνο. Κατά το μή¬ 
να αυτό εκτελούνται τυχόν απαραίτητες επισκευές συ¬ 
ντήρησης των κτιρίων οι οποίες πρέπει να έχουν προ¬ 
γραμματιστεί από τον Μάιο, ύστερα από έγγραφη 
αναφορά προς τον Διευθυντή από τους προϊσταμένους 
των τμημάτων. 

6. Κατά το μήνα Αύγουστο μπορεί να λειτουργεί ένας εκ 
περιτροπής Βρεφικός και ένας Παιδικός Σταθμός κάθε 
χρόνο με την προϋπόθεση να έχουν εγγράφει από την αρ- 
χή τ Π9 χρονιάς 20 τουλάχιστον παιδάκια γι’ αυτή την πε¬ 
ρίοδο στον Παιδικό και 10 τουλάχιστον βρέφη στο Βρεφι¬ 
κό και εφόσον υπάρχει η σύμφωνη γνώμη του προσωπι¬ 


κού και δεν διαταράσσεται η εύρυθμη λειτουργία των 
τμημάτων τους υπόλοιπους μήνες. 

Άρθρο 11 

Συγκρότηση σταθμών σε τμήματα 

1. Κάθε Βρεφικός Σταθμός πρέπει να συγκροτείται: 

α) από τμήματα βρεφών 6 μηνών -1,5 ετών. 

β) Από τμήματα βρεφών 1,5 ετών - 2,5 ετών. 

2. Κάθε Νηπιακός Σταθμός πρέπει να συγκροτείται: 

α) Από τμήματα νηπίων 2,5 ετών -3,5 ετών 

β) Από τμήματα νηπίων 3,5 ετών - 4,5 ετών. 

γ) Από τμήματα νηπίων 4,5 ετών - 6 ετών. 

3. Κάθε μικτός Βρεφονηπιακός Σταθμός αποτελείται 
από τμήματα που προαναφέρθηκαν. 

4. Κάθε τμήμα παιδικού σταθμού εξυπηρετεί έως 25 
παιδιά με το παιδαγωγικό προσωπικό που προβλέπεται 
κάθε φορά από τις ισχύουσες διατάξεις που ρυθμίζουντα 
της αναλογίας παιδαγωγικού προσωπικού και παιδιών. 

Άρθρο 12 

Ιατρική παρακολούθηση 

1. Η παρακολούθηση της υγείας των παιδιών αποτελεί 
παράλληλη υποχρέωση προς την αντίστοιχη οικογενεια¬ 
κή του Νομικού Προσώπου και ενεργείται από Παιδίατρο 
του ΕΣΥ είτε συνεργάτη του Νομικού Προσώπου ο οποί¬ 
ος επισκέπτεται αυτόν μία φορά την εβδομάδα. 

2. Για κάθε παιδί τηρείται φάκελος υγείας που ενημε¬ 
ρώνεται από το γιατρό. 

3. Μία φορά το μήνα καλούνται οι γονείς σε ενημερωτι¬ 
κές συγκεντρώσεις σχετικά με θέματα υγιεινής των παι¬ 
διών. 

4. Η περιφρούρηση της υγείας του παιδιού αποτελεί 
επίσης υποχρέωση και του λοιπού προσωπικού του Σταθ¬ 
μού, το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που μπορεί να έχει επίπτωση στην υγεία των 
παιδιών. Το προσωπικό των Σταθμών υποβάλλεται κάθε 
τρεις μήνες σε προληπτικό ιατρικό έλεγχο, εφοδιάζεται 
δε με ειδικό ατομικό βιβλιάριο υγείας που θεωρείται από 
την αρμόδια Υγειονομική Υπηρεσία. 

Άρθρο 13 

Βασικές αρχές της παιδαγωγικής δράσης και του χώρου 

1. Βρεφικά τμήματα 

- Η ραγδαία σωματική εξέλιξη των παιδιών της ηλικίας 
αυτής προϋποθέτει χώρους ελεύθερους καλυμμένους με 
μοκέτα και εφοδιασμένους με υλικά όπως μαξιλάρια, 
αφρώδη στρώματα, γωνίες για κρύψιμο, τούνελ κ.λπ. 

- Η εντυπωσιακή και ταχεία εξέλιξη τους σε όλους τους 
τομείς προϋποθέτει τον εφοδιασμό του χώρου με υλικό 
που προσφέρει ερεθίσματα για την πολύπλευρη εξέλιξη 
τους π.χ ηχητικά [ παιχνίδια, μπάλες, συρόμενα, αντικεί¬ 
μενα, κρίκοι, αντικείμενα μιμητικού παιχνιδιού, πάνινα βι¬ 
βλία κ.λπ.]. 

- Η σημασία της συναισθηματικής ασφάλειας και σιγου¬ 
ριάς για τη σταδιακή κατάκτηση της αυτογνωσίας και αυ¬ 
τονομίας είναι μεγάλη και για το λόγο αυτό πρέπει να 
υπάρχουν στο χώρο αντικείμενα όπως εικόνες προσώ¬ 
πων, άθραυστοι καθρέφτες, μαλακά ζωάκια κ.λπ. 

- Το βρεφικό τμήμα οργανώνεται σε γωνιές ενδιαφέρο- 

ντος. Τ α παιχνίδια και τα βιβλία τοποθετούνται χαμηλά για 
να είναι προσιτά στα παιδιά.Οι παιδαγωγοί σέβονται απα¬ 
ρέγκλιτα τις ιδιαιτερότητες και τους ατομικούς ρυθμούς 
κάθε παιδιού και δεν επιβάλλουν τους δικούς τους (π.χ 
ύπνος ή ποσότητα και διάρκεια φαγητού) 

2. Νηπιακά τμήματα 

- Η μετάβαση των παιδιών της ηλικίας και το στάδιο του 
μιμητισμού στο στάδιο του συμβολισμού κατά το οποίο 
αναπαράγουν ρόλους και κοινωνικά πρότυπα, οδηγεί 
στην ανάγκη της οργάνωσης των νηπιακών τμημάτων με 
γωνιές δραστηριοτήτων (πχ βιβλιοθήκης, κουκλόσπιτου 
πειραματισμού, μεταμφίεσης, ιατρείου, μπακάλικου, τα¬ 
χυδρομείου, κηπουρικής κ.λπ.). 

- Η ανάγκη των παιδιών να πειραματιστούν, να δημιουρ¬ 
γήσουν να εκφραστούν και να μάθουν, σε συνδυασμό με 
την ικανότητα τους να δουλεύουν σε μικρές ομάδες, οδη¬ 
γεί στην οργάνωση των παιδαγωγικών εργαστηρίων (π.χ 
μαγειρικής -ζαχαροπλαστικής, ζωγραφικής, πηλού, ρυθ¬ 
μικής, θεατρικού παιχνιδιού, νερού, λογικομαθηματικών 
εννοιών, προγραφής κ.λπ.). 

- Στα τμήματα αυτά εφαρμόζονται και Ειδικά Προγράμ¬ 
ματα (όπως κυκλοφοριακής, μουσειακής, διαπολιτισμι- 
κής, περιβαλλοντικής αγωγής κ.λπ.). 

- Οι παιδαγωγοί ενθαρρύνουν τα παιδιά της ηλικίας αυ¬ 
τής να αυτοεξυπηρετούνται (στο τμήμα, στην τουαλέτα, 
στην τραπεζαρία, στην αυλή κ.λπ.). 

3. Σε όλες τις ηλικίες η οργάνωση της παιδαγωγικής 
δράσης με γνώμονα τις ανάγκες των παιδιών στηρίζεται 
στην δράση και στάση του παιδαγωγού που πρέπει να εί¬ 
ναι η εξής: 

- Να είναι προμηθευτής υλικού και ερεθισμάτων 

- Να βοηθάει τα παιδιά στην ατομική εξελικτική τους πο¬ 
ρεία 

- Να παρέχει συναισθηματική ασφάλεια, αποδοχή και 
ευκαιρίες 

- Να δουλεύει μαζί με τα παιδιά και όχι για λογαριασμό 
των παιδιών 

- Να συνδυάζει την ομαδική με την ατομική απασχόλη¬ 
ση 

- Να προσφέρει στα παιδιά δυνατότητα επιλογών 

- Να μην επιβάλλει δικές του επιλογές 

- Να μην χρησιμοποιείτην ανταμοιβή ή την στέρηση, την 
κρίση της καλής ή κακής δουλειάς και την σύγκριση ανά¬ 
μεσα στα παιδιά. 

4. - Το πρόγραμμα απασχόλησης βρεφών και νηπίων κα¬ 
θώς επίσης και τα παιδικά Προγράμματα Αγωγής σχεδιά¬ 
ζονται από τους / τις Προϊστάμενους των Σταθμών και τη 
διεύθυνση. 

- Το ημερήσιο πρόγραμμα είναι ευέλικτο και προσαρ¬ 
μόζεται στις καιρικές συνθήκες και στα εκάστοτε συμβά¬ 
ντα, όμως τηρεί ορισμένα χρονικά σημεία όπως η προσέ¬ 
λευση και αποχώρηση των παιδιών, ώρες φαγητού, δια¬ 
λείμματος, ανάπαυσης. 

α) Ημερήσιο ωρολόγιο πρόγραμμα βρεφών (8 μηνών - 
18 μηνών) 

07 :00 -09:00 Υποδοχή των βρεφών, ελεύθερη απασχό¬ 
ληση με το παιδαγωγικό υλικό. Κάλυψη των ατομικών 
αναγκών των βρεφών για πρωινό. Τα βρέφη προετοιμά¬ 
ζονται από τον παιδαγωγό ένα - ένα (ατομική υγιεινή) 

09:00 - 09:30 Πρωινό.Ο παιδαγωγός ταΐζει τα βρέφη ένα 
-ένα ή βοηθάει επιμελώςτα μεγαλύτερα. 


09:30 - 12:00 ατομικά προγράμματα απασχόλησης των 
βρεφών. Πρώτες ομάδες με 2 ή 3 βρέφη και τη συμμετο¬ 
χή του παιδαγωγού. 

12:00 - 13:00 Προετοιμασία για μεσημεριανό φαγητό 
(ατομική υγιεινή). Μεσημεριανό. Πρέπει να δίνεται ο απα¬ 
ραίτητος χρόνος, ώστε τα παιδιά να τρώνε χωρίς άγχος 
και πίεση. 

13:00-13:30 Απασχόληση των βρεφών - ελεύθερα ή με 
τη συμμετοχή του παιδαγωγού - με ήσυχες δραστηριότη¬ 
τες. Ανάπαυση των παιδιών, που μένουν έως αργά και το 
επιθυμούν. Αναχώρηση των βρεφών που φεύγουν νωρίς. 

13: 30 - 15: 00 Ανάπαυση ή ελεύθερη απασχόληση των 
παιδιών. Αναχώρηση. 

Σε αυτή την ηλικία 8-18 μηνών, βαρύνουσα σημασία έχει 
η ψυχοσυναισθηματική και ψυχοκινητική εξέλιξη των παι¬ 
διών. Η ομαλή και υγιής εξέλιξη τους στους παραπάνω το¬ 
μείς, γίνεται εφικτή με την έγκαιρη κάλυψη των σωματι¬ 
κών τους αναγκών (άλλαγμα, τάισμα), την κάλυ ψη των συ¬ 
ναισθηματικών αναγκών (ανάπτυξη δυαδικής σχέσης με 
τον παιδαγωγό) και την αυτονόμηση τους (ελεύθερη κί¬ 
νηση και πρόσβαση στο υλικό, ώστε σταδιακά να ορίσουν 
και να ελέγχουν το σώμα τους περνώντας από το μπου- 
σούλημα στο βάδισμα, και τρέξιμο). 

Ενδεικτικές δραστηριότητες είναι «Παιχνίδι με το τηλέ¬ 
φωνο», «Κούκου - τα», «βάζω - βγάζω», «κρύβω - φανερώ¬ 
νω», «προσπαθώ να φάω», «προσπαθώ να βγάλω τα πα¬ 
πούτσια μου», «πετάωτα σκουπίδια στο καλάθι», «ακούω 
μουσική», «ακούω τραγουδάκια και τραγουδάω», «διαβά¬ 
ζω - ξεφυλλίζω βιβλίο με γνωστά αντικείμενα - θέματα», 
«παίζω μπροστά στον καθρέφτη - μαθαίνω το σώμα μου» 
κ.λπ. 

Β) Ημερήσιο πρόγραμμα βρεφών (18 μηνών - 2 14 χρο- 
νών) 

07: 00-09: 00 Υποδοχή των παιδιών, ελεύθερη απασχό¬ 
ληση με το υλικό.Παιχνίδι σε παρεούλες στις πρώτες γω¬ 
νίες παιδαγωγικών δραστηριοτήτων (βιβλίου, κουκλόσπι¬ 
του, κομμωτηρίου). Εκπαιδευτική στο δοχείο και στην 
ατομική καθαριότητα και κάλυψη των ατομικών αναγκών 
στα πιο μικρά παιδιά του τμήματος. Προετοιμασία για 
πρωινό. 

09:00-09:30 Πρωινό. Δίνει ο παιδαγωγός στα παιδιά το 
χρόνο να μάθουν να τρώνε μόνα τους, τα αφήνει και προ¬ 
σπαθούν. 

09:30 - 12 :00 Εναλλαγή ήρεμων καθιστικών παιδαγωγι¬ 
κών δραστηριοτήτων (ζωγραφική, διάβασμα βιβλίου από 
τον παιδαγωγό, αφήγηση παραμυθιού κ.λπ.) διάρκειας 5 - 
10 λεπτών, με κινητικές δραστηριότητες (ασκήσεις χώ¬ 
ρου, παιχνίδι με μπάλα κ.λ.π) διάρκειας μεγαλύτερης των 
15 λεπτών. Μεταξύ 10:30 και 11:30 τα παιδιά κάνουν 20 λε¬ 
πτών διάλειμμα στην αυλή ή έχουν ελεύθερη απασχόληση 
στην τάξη. 

12:00- 13:00 Προετοιμασία για μεσημεριανό. Μεσημε¬ 
ριανό φαγητό. 

13:00 - 13:30 Ελεύθερη απασχόληση των παιδιών. Ανα¬ 
χώρηση όσων φεύγουν νωρίς. Ανάπαυση ή ήρεμες δρα¬ 
στηριότητες, ατομικής υγιεινής, ελεύθερη απασχόληση 
με το υλικό. 

15: 00 - 15:45 Απογευματινό. Ελεύθερη απασχόληση. 
Αναχώρηση των παιδιών. 

Σε αυτή την ηλικία 18 μηνών - 2 14 χρονών βαρύνουσα 
σημασία έχει η ψυχοκινητική και ψυχοσυναισθηματική 
ανάπτυξη των παιδιών και ειδικότερα η ανεξαρτησία και 

αυτονόμηση τους που σχετίζεται άμεσα με τον έλεγχο 
των σφιγκτήρων.Απαρχή λοιπόντου παιδαγωγικού έργου 
η εκπαίδευση στο δοχείο και στην ατομική καθαριότητα. 
Πρέπει ο παιδαγωγός να δίνει αρκετό χρόνο στα παιδιά να 
μάθουν να τρώνε, να πλένουν τα χέρια τους, να ντύνονται 
- ξεντύνονται κ.λπ. 

Ενδεικτικές δραστηριότητες είναι:ασκήσεις χώρου (να 
περάσουν μέσα από στεφάνια να μπουν και να βγουν σε 
χαρτόκουτα, παιχνίδι με την μπάλα κ.λπ.), ζωγραφική (δα- 
κτυλομπογιές, κηρομπογιές με ρολά, φελλούς, να σκί¬ 
σουν χαρτιά και να τα κολλήσουν σε μεγάλη επιφάνεια, 
παιχνίδι με την άμμο (αμμοδόχος), «διάβασμα» στη γωνιά 
βιβλίου, αναπαραγωγή ήχων, «γύρω - γύρω όλοι», παιχνί¬ 
δια μίμησης, παιχνίδια με το νερό (έννοιες), αναφορά 
πρώτων μεγεθών, χρωμάτων, σχημάτων, αυτογνωσία 
(παιχνίδια στον καθρέφτη όταν μεταμφιέζονται) κ.λπ. 

Γ) Ημερήσιο ωρολόγιο πρόγραμμα νηπίων (2 14 χρόνων 
-3 14 χρόνων, 3 14 χρόνων -4 14 χρόνων, 4 14 χρόνων - την 
εγγραφή στο Δημοτικό). 

07: 00 - 08: 30 Υποδοχή των παιδιών. Ο παιδαγωγός 
προτρέπει και ενθαρρύνει τα παιδιά να ενσωματωθούν σε 
ομάδες παιχνιδιού ή απασχόλησης στις «παιδαγωγικές 
γωνιές δραστηριοτήτων» συμβολικού χαρακτήρα, στις 
γωνιές γνώσεων (βιβλίου κλπ) ή τους προτείνει απασχό¬ 
ληση με το οικοδομικό - κατασκευαστικό υλικό ή άλλο παι¬ 
δαγωγικό υλικό. 

08: 30 - 09: 00 Προετοιμασία των παιδιών για το πρωινό 
(ομάδες στην τουαλέτα για ατομική υγιεινή, ετοιμασία 
τραπεζαρίας). Συνεχίζεται η υποδοχή και γίνεται συζήτη¬ 
ση, συναισθηματικές ανταλλαγές μεταξύ των παιδιών και 
του παιδαγωγού. 

09 :00 - 09:30 Πρωινό.Τα παιδιά - με ομάδες εργασίας - 
συμμετέχουν στο σερβίρισμα και στην τακτοποίηση της 
τραπεζαρίας. 

09: 00 - 10: 00 Ο παιδαγωγός προγραμματίζει και συζη¬ 
τά με τα παιδιά τις δραστηριότητες της ημέρας. Μουσι- 
κοκινητικές - ρυθμικές δραστηριότητες, ασκήσεις χώρου. 

10: 00 - 11:00 Παράλληλα ή μεμονωμένα εργαστήρια 
ζωγραφικής, κολλητικής, κουκλοθέατρου, θεατρικού παι¬ 
χνιδιού, νερού, πηλού, κηπουρικής, μαγειρικής, οικολογι¬ 
κού πειραματισμού κ.λπ. ή παιδαγωγικής δραστηριότη¬ 
τας του ίδιου χαρακτήρα. 

11: 00 - 12: 00 Διάλειμμα των παιδιών - εκ περιτροπής 
ανά ένα ή δύο τμήματα διάρκειας γύρω στα 30 λεπτά. 
Προετοιμασία για το μεσημεριανό (ατομική υγιεινή). 
Ελεύθερη απασχόληση στις «γωνιές», ή ομαδικά παιχνί¬ 
δια στην τάξη και στην αυλή, ψυχοκινητικές δραστηριό¬ 
τητες. Προ ανάγνωση - Προγραφή - Προαρίθμιση. 

12: 00 - 13: 00 Μεσημεριανό φαγητό. Τα παιδιά με ομά¬ 
δες εργασίας συμμετέχουν στο σερβίρισμα και την τα¬ 
κτοποίηση της τραπεζαρίας. 

Ατομική υγιεινή μετά το φαγητό - βούρτσισμα δοντιών. 

13: 00 - 13: 30 Σταδιακή αναχώρηση των παιδιών που 
φεύγουν νωρίς.Ήσυχες δραστηριότητες (άκουσμα μουσι¬ 
κής, αφήγηση παραμυθιού, μυθοπλασία, τραγούδι, διάβα¬ 
σμα βιβλίου). Δραστηριότητες στις γωνιές - πληροφόρη¬ 
σης. Παιχνίδια γιατην εξέλιξη της αντιληπτικής ικανότητας 
των παιδιών. Παντομίμα. Αυτοσχεδιασμοί, φαντασία. 

13:30- 15:00 Ανάπαυση 

15:00- 15:45 Απογευματινό. Ελεύθερη απασχόληση. 


Τακτοποίηση των τάξεων.Αναχώρηση. 

Το παραπάνω πρόγραμμα προσαρμόζεται στις ιδιαιτε¬ 
ρότητες της κάθε επιμέρους ηλικίας. Για παράδειγμα τα 
παιδιά ηλικίας 214 χρόνων - 314 χρόνων έχουν ανάγκη πε¬ 
ρισσότερων ψυχοκινητικών και γενικά δραστηριοτήτων 
μικρότερης διάρκειας ή τα παιδιά άνω των 414 χρόνων 
μπορούν και πρέπει να συμμετέχουν σε κύκλους προ ανα¬ 
γνωστικών - προ γραμματικών -προ μαθηματικών ασκή¬ 
σεων. 

Ενδεικτικές δραστηριότητες είναι: έννοιες χώρου χρό¬ 
νου (το σώμα στο χώρο και το χρόνο). Μεγέθη, σχήματα, 
χρώματα. Προγραφή, προ ανάγνωση, λογικό μαθηματι¬ 
κές έννοιες, αντιστοιχίες, «αγώνες» μουσική - ρυθμική πα¬ 
ραμυθοσαλάτα, μυθοπλασία, εικαστικά (πηλοκατασκευ¬ 
ές, ζωγραφική, κόλλα, ψαλίδι γύρω στα 3 χρόνια),θέατρο 
σκιών, χορός, «παιχνίδι» με τη γραμματική. 

Με ευθύνη του Προϊστάμενου του Παιδικού Σταθμού με 
συνεργασία του παιδαγωγικού προσωπικού και με τη 
βοήθεια όλου του προσωπικού (όπου χρειάζονται) διορ- 
γανώνονται εορταστικές εκδηλώσεις για τα παιδιά ως 
εξής: 

Α) Εορτή Χριστουγέννων μεταξύ 15 και 23 Δεκεμβρίου, 
με συμμετοχή των γονέων και Τοπικών Αρχών. 

Β) Αποκριάτικη γιορτή με τα παιδιά και το προσωπικό 
του Σταθμού. 

Γ) Εορτή λήξης του έτους μεταξύ 10 και 25 Ιουνίου κά¬ 
θε έτους, με συμμετοχή των γονέων και των Τοπικών Αρ¬ 
χών. 

Δεν πραγματοποιούνται εορτές κατά την 28η Οκτωβρί¬ 
ου και 25η Μαρτίου, γιατί τα παιδιά προσχολικής ηλικίας, 
δεν είναι νοητικά και κύρια ψυχοσυναισθηματικά ώριμα 
να κατανοήσουν έννοιες όπως ο πόλεμος, η καταστροφή, 
ο βομβαρδισμός κ.λπ. Σε αυτές τις Εθνικές επετείους γί¬ 
νεται σημαιοστολισμός του Σταθμού και σχετικές δρα¬ 
στηριότητες στο Εργαστήρι ζωγραφικής - κολλητικής - 
χειροτεχνίας. 

1. Οι εορταστικές εκδηλώσεις πρέπει: 

α) Να γίνονται στο χώρο του Σταθμού, που είναι χώρος 
οικείος, φιλόξενος και τα παιδιά συνδέονται βιωματικά με 
αυτόν. 

β) Να αποτελούνται από ομαδικές εκδηλώσεις, που να 
δίνουν στα παιδιά τη δυνατότητα να αξιοποιούν τη φα¬ 
ντασία, τη δημιουργικότητα και την ελεύθερη έκφραση 
και να μην απαιτείται από αυτά μία στείρα απομνημόνευ¬ 
ση και καθοδηγημένη δράση. 

γ) Τα παιδιά δεν πρέπει να πιέζονται να συμμετέχουν 
εάν δεν το θέλουν. 

3. Στην εορτή των Χριστουγέννων χορηγούνται στα παι¬ 
διά δώρα (παιχνίδια, δέματα με γλυκίσματα, βιβλία). 

Άρθρο 14 

Προσαρμογή παιδιών 

Το μήνα Σεπτέμβριο κάθε έτους γίνεται στους Σταθ¬ 
μούς το ξεκίνημα της ετήσιας λειτουργίας τους με την 
προσαρμογή των παιδιών. 

Η Προσαρμογή είναι η εναρκτήρια παιδαγωγική δρα¬ 
στηριότητα, που η επιτυχία της, καθορίζει και την επιτυχή 
ένταξη των παιδιών στους κανόνες ζωής του Σταθμού. 
Προετοιμάζεται με την επίσκεψη του παιδιού και του γο¬ 
νέα στο τέλος της προηγούμενης σχολικής χρονιάς. Ολο¬ 
κληρώνεται το μήνα Σεπτέμβριο με την εξής διαδικασία: 

α) Γιατα βρέφη, την πρώτη εβδομάδα η παραμονή τους 
στο Σταθμό είναι ολιγόωρη, με ταυτόχρονη παρουσία για 
όσο χρειαστεί της μητέρας ή του πατέρα. Οι παιδαγωγοί 
προσέρχονται σε ενιαίο ωράριο (8-2) και ο καθένας υπο¬ 
δέχεται τα παιδιά της τάξης του. 

β) Σταδιακά «φεύγει» ο γονέας όλο και για μεγαλύτερο 
χρονικό διάστημα. 

γ) Βασικός στόχος, η αβίαστη προσαρμογή του βρέ¬ 
φους και η σταδιακή του ανεξαρτητοποίηση, ώστε περί¬ 
που στο τέλος της δεύτερης εβδομάδας προσέλευσης 
του να παραμένει στο Σταθμό 6 ώρες. Καιτη δεύτερη βδο¬ 
μάδα το ωράριο των παιδαγωγών είναι ενιαίο (8-2). 

6) Γ ιατα νήπια - ηλικίας 2 72 -3 72 και ειδικά όσα για πρώ¬ 
τη φορά πηγαίνουν Σταθμό - ακολουθείται παρόμοια δια¬ 
δικασία, με συμμετοχή του γονέα και σταδιακή αύξηση 
των ωρών παραμονής τους. 

Άρθρο 15 

Προσέλευση - Αναχώρηση νηπίων 

1. Η προσέλευση των παιδιών ορίζεται από7:00π. μ. μέ¬ 
χρι τις 08:30. 

2. Μετά την ώρα αυτή δεν γίνονται δεκτά βρέφη ή νήπια 
εκτός εξαιρετικών περιπτώσεων για τις οποίες οι γονείς 
θα ειδοποιούν τον /την Προϊστάμενο του Σταθμού. 

3. Οι γονείς ή κηδεμόνες παραδίδουν τα παιδιά στους / 
στις Παιδαγωγούς τους από τους οποίους και τα παρα- 
λαμβάνουν. 

4. Η αποχώρηση αρχίζει μετά τα μεσημεριανό γεύμα και 
ολοκληρώνεται στις 3:45. 

5. Τα παιδιά μπορεί να παραδίνονται και να παραλαμβά- 
νονται και από άλλο πρόσωπο με πλήρη ενηλικίωση που 
υποδεικνύεται με γραπτή εξουσιοδότηση από το γονέα. 

6. Τα παιδιά μπορούν να παραλαμβάνονται νωρίτερα 
εφόσον υπάρχουν ειδικοί λόγοι για τους οποίους οι γο¬ 
νείς ενημερώνουν τον/την Προϊστάμενο του Π.Σ. 

Άρθρο 16 

Πρότυπες παιδαγωγικές δραστηριότητες 
και εκδηλώσεις- Ειδικά παιδαγωγικά θέματα 

1. Σε συνεργασία και με τη σύμφωνη γνώμη των γονέων, 
καθώς και την συνυπευθυνότητατους θεσπίζονται οι έξο¬ 
δοι των παιδιών από τους Σταθμούς. 

Οι έξοδοι αυτοί έχουν παιδαγωγικό χαρακτήρα και σκο¬ 
πό, προβλέπονται στα ετήσια παιδαγωγικά προγράμμα¬ 
τα, μεταξύ των άλλων, μπορούν να λάβουν τις εξής μορ¬ 
φές: 

α) Κοντινές επισκέψεις στη γειτονιά (για παράδειγμα 
στο φούρνο, στο μπακάλη, στο φαρμακείο). 

β) Επισκέψεις σε Μουσεία (μουσείο τρένων, παιδικό 
μουσείο κ.λπ.). 

γ) Επισκέψεις σε Παιδικές βιβλιοθήκες. 

δ) Επισκέψεις σε ζωολογικό κήπο, ενυδρείο κ.λπ. 

2. Σε κάθε έξοδο από το Σταθμό τα παιδιά συνοδεύονται 
από παιδαγωγούς, τον Προϊστάμενο αλλά και άτομα του 
βοηθητικού προσωπικού, όπως ορίζει κάθε φορά ο προϊ¬ 
στάμενος. 

α)Στις κοντινές επισκέψεις στη γειτονιά, τα παιδιά βγαί¬ 
νουν κατά ομάδες και με προγραμματισμό. Μπορούν δε 
σ’ αυτές, να συμμετέχουν και κάποιοι γονείς ή παππούδες 
και γιαγιάδες 

β)Στις μακρινές επισκέψεις (μουσεία, παιδικές βιβλιο¬ 


θήκες, θέατρο κλπ.) κάθε παιδί συνοδεύεται από το γονιό 
του και προσέρχεται μ’ αυτόν στο χώρο της εκδήλωσης- 
επίσκεψης σε ορισμένη ώρα. 

4. Σε κάθε Σταθμό μπορούν να εκπονούνται πρότυπα 
παιδαγωγικά προγράμματα. Ενδεικτικά αναφέρουμε τα 
εξής: 

α) λειτουργία Κεντρικής Δανειστικής Βιβλιοθήκης 
β) Εργαστήρι λαϊκής παράδοσης και κατασκευής λαϊ¬ 
κών παραδοσιακών παιχνιδιών (μπορεί να γίνει σε συνερ¬ 
γασία με το ΚΑΠΗ της περιοχής και τη συμμετοχή - βάσει 
συγκροτημένου προγράμματος - παππούδες ή γιαγιά¬ 
δων, που μαθαίνουν στα παιδιά την τεχνική) 
γ) Γνωστικό εργαστήρι με Μουσειοσκευές για παρά¬ 
δειγμα «βαλιτσάκι καρέτα- καρέτα». 

5. Οι Σταθμοί μπορούν να συμμετέχουν σε ερευνητικά 
προγράμματα που εκπονούν Ερευνητικά Κέντρα ή οι σχο¬ 
λές της τριτοβάθμιας εκπαίδευσης. 

Άρθρο 17 

Επιμόρφωση προσωπικού 

1. Το Ενιαίο Νομικό Πρόσωπο πρέπει να διοργανώνει σε 
τακτά χρονικά διαστήματα σεμινάρια επιμόρφωσης του 
προσωπικού, τόσο του παιδαγωγικού όσο καιτου βοηθη¬ 
τικού προσωπικού. 

2. Το προσωπικό μπορεί να συμμετέχει σε σεμινάρια άλ¬ 
λων φορέων (πανεπιστήμια-σύλλογοι- σχολές κ.λπ.) με 
οικονομική κάλυψη από πλευράς της υπηρεσίας τους, 
όταν η νομοθεσία το επιτρέπει. 

3. Το βοηθητικό προσωπικό με την έναρξη της εργασίας 
του πρέπει να παρακολουθεί σεμινάριο σχετικό με την λει¬ 
τουργία των Σταθμών, τους στόχους καιτην στάση- θέση 
του στο χώρο. 

Άρθρο 18 

Διατροφή βρεφών και νηπίων 

1. Στα βρέφη και στα νήπια παρέχεται πρωινό ρόφημα, 
μεσημεριανό φαγητό και απογευματινό. 

Απογευματινό παρέχεται στα βρέφη και νήπια που πα¬ 
ραμένουν μέχρι τη λήξη λειτουργίας του Σταθμού. 

2. Το περιεχόμενο των γευμάτων, που παρέχεται στα 
παιδιά, καθώς και στο προσωπικό, καθορίζεται μέσα στο 
ημερήσιο εφόδιο τροφοδοσίας και το ορίζει με απόφαση 
του και το Διοικητικό Συμβούλιο του Νομικού Προσώπου. 
Προηγείται μελέτη του Σταθμού, με δυνατότητα συνερ¬ 
γασίας με Διαιτολόγο (εξωτερικός συνεργάτης) και τον 
παιδίατρο. 

Η σχετική μελέτη, που συντάσσεται και επικυρώνεται με 
απόφαση του Διοικητικού Συμβουλίου έχει σαν γνώμονα 
τα κάτωθι: 

α) Το διαιτολόγιο των παιδιών πρέπει να είναι υγιεινό (να 
τηρεί τους κανόνες υγιεινής διατροφής). 

β) Το περιεχόμενο του διαιτολογίου πρέπει να είναι σύμ¬ 
φωνο με τα αναπτυξιακά στάδια των παιδιών. 

γ) Για τα βρέφη προβλέπεται ιδιαίτερο διαιτολόγιο και 
ποσολογία, ανάλογα με την ηλικία τους και την εποχή. 

δ) Ο τρόπος παρασκευήςτων γευμάτων πρέπει να τηρεί 
τους κανόνες υγιεινής. 

ε) Το περιεχόμενο του διαιτολογίου πρέπει να προσαρ¬ 
μόζεται στις εποχές και τις καιρικές συνθήκες για παρά¬ 
δειγμα δεν δίδονται σούπες τους ζεστούς καλοκαιρινούς 
μήνες. 

στ) Πρέπει να εξασφαλίζεται η καλύτερη ποιότητα των 
τροφίμων, με προτίμηση στα φρέσκα είδη εποχής και όχι 
στα κατεψυγμένα. 

ζ) Πρέπει να προβλέπεται η ποικιλία των φαγητών και η 
ποικιλία στον τρόπο παρασκευής τους, ώστε τα παιδιά να 
τα τρώνε ευχάριστα. 

3. Το εβδομαδιαίο διαιτολόγιο των παιδιών πρέπει να εί¬ 
ναι αναρτημένο σε εμφανές σημείο του Σταθμού. 

Συντάσσεται από τον Διευθυντή μετά από συνεργασία 
με τους Προϊσταμένους των Τμημάτων (ενημερώνουν για 
τις προτιμήσεις και επιθυμίες των παιδιών) και τον παιδία¬ 
τρο. Γνώμονας για τη σύνταξη του αποτελεί η σχετική 
εγκύκλιος του Σταθμού, όπου ορίζεται σαφώς και το πο- 
σοστολόγιο. 

Το παραπάνω ποσοστολόγιο με απόφαση του/της 
υπεύθυνου/ης του σταθμού μπορεί να τροποποιηθεί με 
μείωση της ποσότητας κάποιου φαγητού ή αύξηση αυ¬ 
τής, εφόσον διαπιστωθεί ότι το παρασκευαζόμενο φαγη¬ 
τό από το είδος αυτό δεν εξαντλείται ή δεν επαρκεί για τα 
παιδιά. 

Άρθρο 19 

Διατροφή προσωπικού 

1. Όλο το προσωπικό δικαιούνται δωρεάν διατροφή από 
το παρασκευαζόμενο στο Κέντρο Προσχολικής Αγωγής 
φαγητό, τις εργάσιμες ημέρες, υπολογιζόμενο σε διπλά¬ 
σιες ποσότητες από αυτό των παιδιών 

2. Ειδικά για το πρωινό, επειδή διαφέρουν οι συνήθειες 
των παιδιών από τους ενήλικες, επιτρέπεται η αντικατά¬ 
σταση ορισμένων ειδών, για παράδειγμα, αντί γάλα κα¬ 
φές (ελληνικός ή άλλος), τσάι κ.λπ. 

3. Απαγορεύεται αυστηρά η χορήγηση ειδών τροφίμων 
ή παρασκευασμένου φαγητού για μεταφορά, εκτός του 
Κέντρου Προσχολικής Αγωγής. 

4. Απαγορεύεται αυστηρά η Παρασκευή φαγητού, χω¬ 
ριστά για το προσωπικό. 

5. Η διατροφή του προσωπικού δεν θεωρείται παροχή 
προς το προσωπικό, αλλά αποβλέπει κύρια στην εξυπη¬ 
ρέτηση της ομαλής λειτουργίας του Κέντρου Προσχολι¬ 
κής Αγωγής. 

α) Το παιδαγωγικό προσωπικό τρώει μαζί με τα παιδιά 
και παρέχει έτσι αγωγή και μάθηση (για παράδειγμα χρή¬ 
ση πιρουνιού). Στα βρεφικά τμήματα, ο παιδαγωγός μπο¬ 
ρεί να τρώει μόνος του αφού τα παιδιά χρειάζονται τάι- 
σμα. 

β) Το βοηθητικό προσωπικό του μαγειρείου, εάν το θέ¬ 
λει, τρώει με τα παιδιά ή μόνο του στην τραπεζαρία του 
προσωπικού. 

γ) Το φαγητό του προσωπικού δεν πρέπει σε καμία πε¬ 
ρίπτωση να αποτελεί αφορμή, για αποδιοργάνωση της 
λειτουργίας του Κέντρου Προσχολικής Αγωγής (σύμπτυ¬ 
ξη τμημάτων, να μένουν τα παιδιά με το βοηθητικό προ¬ 
σωπικό ή να πηγαίνουν κατ’ ανάγκη για ύπνο). 

Άρθρου 20 
Ιματισμός 

1. Σε όλους του υπαλλήλους του Κέντρου Προσχολικής 
Αγωγής χορηγούνται είδη ατομικής προστασίας όπως 
ορίζεται από τη σχετική νομοθεσία. Οι ενδυμασίες αυτές 
χρησιμοποιούνται στην διάρκεια της εργασίας και παρα¬ 
μένουν στο Κέντρο Προσχολικής Αγωγής. 


2. Σε κάποιες ειδικές εκδηλώσεις, που τυχόν οργανώ- 
νουντα Κέντρα Προσχολικής Αγωγής, χορηγούνται «στο¬ 
λές» στα παιδιά, για τις ανάγκες της εκδήλωσης, που πα¬ 
ραμένουν στο Κέντρο Προσχολικής Αγωγής. Για την πα¬ 
ραπάνω αγορά χρειάζονται προηγούμενη απόφαση του 
Διοικητικού Συμβουλίου. 

Άρθρο 21 

Σχέσεις με τους γονείς - Συγκεντρώσεις γονέων 

1. Είναι δεδομένη η παρουσία των γονέων στα δρώμενα 
των Κέντρων Προσχολικής Αγωγής. Η παρουσία αυτή 
λαμβάνει χώρα ως εξής: 

α) Την ώρα Υποδοχής και Αναχώρησης των παιδιών. 

β) Στις εορταστικές εκδηλώσεις. 

γ)Στις εξόδους των παιδιών. 

δ) Στις παιδαγωγικές δραστηριότητες του Κέντρου 
Προσχολικής Αγωγής (όπως επισκέψεις σε μουσεία). 

ε) Στις συγκεντρώσεις γονέων. 

2. Οι συγκεντρώσεις γονέων οργανώνονται από τον 
Προϊστάμενο του Κέντρου Προσχολικής Αγωγής σε συ¬ 
νεργασία με το παιδαγωγικό προσωπικό σε τακτά διαστή¬ 
ματα. Μπορούν να είναι συνολικές για όλους τους γονείς 
του Κέντρου Προσχολικής Αγωγής, κατά τάξη ή ατομικές 
συναντήσεις - συνεντεύξεις με τους γονείς. 

3. Οι συνολικές συγκεντρώσεις γονέων γίνονται με την 
συμμετοχή και την προετοιμασία από όλο το παιδαγωγικό 
προσωπικό. Είναι το λιγότερο τέσσερις (4) στην διάρκεια 
του έτους ως εξής: 

α) Συγκέντρωση γονέων κατάτο πρώτο δεκαπενθήμερο 
του Σεπτεμβρίου, με θέμα την επίσημη ενημέρωση των 
γονέων, για τον τρόπο και τους κανόνες λειτουργίας του 
Κέντρου Προσχολικής Αγωγής και την ανάλυση των ετή¬ 
σιων παιδαγωγικών προγραμμάτων κατά τάξη. 

β) Συγκέντρωση γονέων κατά τα τέλη Οκτώβρη με θέμα 
τις πρώτες ανταλλαγές από την ζωή των παιδιών στο Κέ¬ 
ντρο Προσχολικής Αγωγής (πως έγινε η προσαρμογή, πι¬ 
θανά προβλήματα). 

γ) Συγκέντρωση γονέων με θέμα την Χριστουγεννιάτικη 
γιορτή κατάτο μήνα Νοέμβριο. 

δ) συγκέντρωση γονέων με θέμα την γιορτή λήξης κατά 
το μήνα Μάιο. 

ε) Συγκεντρώσεις γονέων με συγκεκριμένο θέμα ψυχολο¬ 
γίας, παιδαγωγικής κλπ. Για παράδειγμα «παιδική επιθετι¬ 
κότητα», «τιμωρία στην παιδική προσχολική ηλικία», «τηλε¬ 
όραση, πως επηρεάζει την παιδική συμπεριφορά», «η κοι¬ 
νωνικοποίηση του παιδιού», «λαϊκή παράδοση και παιδί». 

4. Οι παιδαγωγοί μπορούν να κάνουν συγκεντρώσεις 
γονέων στην τάξη τους όταν θέλουν να αναλύσουν κάποια 
συγκεκριμένη δράση όπως: «μουσειοσκευή στην τάξη», 
«εργαστήρι κηπουρικής» κ.λπ. 

5. Οι παιδαγωγοί ορίζουν τακτή επικοινωνία με τους γο¬ 
νείς κατ’ άτομο για να συζητούν τα ιδιαίτερα χαρακτηρι¬ 
στικά και πιθανά προβλήματα των παιδιών τους. 

6. Οι συγκεντρώσεις γονέων στοχεύουν στα εξής: 

α) Να ενημερώνονται επίσημα οι γονείς για διάφορα θέ¬ 
ματα. Δηλαδή να δεσμεύονται στην αποδοχή ενός «άγρα¬ 
φου συμβολαίου» αναφορικά με τη λειτουργία του Κέ¬ 
ντρου Προσχολικής Αγωγής. 

β) Να ενεργοποιούνται για την επίλυση διάφορων θεμά¬ 
των ή προβλημάτων του Κέντρου Προσχολικής Αγωγής, 
για παράδειγμα τον κήπο. 

γ) Να ευαισθητοποιούνται σε θέματα παιδαγωγικής και 
να υιοθετούν κοινή στάση απέναντι στο παιδί, στο σπίτι, 
όπως και στο «σχολείο». 

Άρθρο 22 

Ωράριο εργασίας προσωπικού 

1. Όλο το προσωπικό του Νομικού προσώπου ακολου¬ 
θεί το ωράριο εργασίας των Ν. Π .Δ.Δ. σε ότι αφορά τις συ¬ 
νολικές ώρες προσφοράς εργασίας, πλην του παιδαγω¬ 
γικού προσωπικού. 

Το παιδαγωγικό προσωπικό σύμφωνα με τις ισχύουσες 
διατάξεις εργάζεται 30 ώρες εβδομαδιαίως. 

2. Το ωράριο προσέλευσης και αποχώρησης του προ¬ 
σωπικού ορίζεται από τον Διευθυντή του Σταθμού, μετά 
από συνεργασία με το προσωπικό. Οποιαδήποτε όμως 
κατανομή πρέπει να τηρεί απαρέγκλιτα τα κάτωθι: 

Άρθρο 23 
Προσωπικό 

Η πλήρωση των κενών θέσεων του Ο.Ε.Υ. του Νομικού 
Προσώπου γίνεται με τις ισχύουσες κάθε φορά διατάξεις 
για το διορισμό και την πρόσληψη προσωπικού στους 
ΟΤΑ α βαθμού. Τ α ειδικότερα τυπικά προσόντα διορισμού 
του προσωπικού του Νομικού Προσώπου είναι τα προ- 
βλεπόμενα από τα 37α/87, 22/90 και 50/2001 Προεδρικά 
Διατάγματα όπως ισχύουν κάθε φορά. 

Άρθρο 24 

Ειδικά καθήκοντα και αρμοδιότητες προσωπικού 

Ενδεικτικά τα καθήκοντα του προσωπικού του Νομικού 
Προσώπου προσδιορίζονται ως εξής: 

1. Παιδαγωγικό προσωπικό 

α) Φροντίζει για τη σωστή ψυχοσωματική υγεία και ψυ¬ 
χοσωματική εξέλιξη των παιδιών με εξατομίκευση του 
ημερήσιου προγράμματος ανάλογα με την ηλικία και τις 
ανάγκες τους.Απασχολεί τα παιδιά σύμφωνα με το ημε¬ 
ρήσιο πρόγραμμα απασχόλησης. 

β) Εισηγείταιτις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κ.λπ.). 

γ) Βοηθά τα φιλοξενούμενα παιδιά για την ικανοποίηση 
των ατομικώντους αναγκών. Παρακολουθείτην διατροφή 
και καθαριότητα τους ενθαρρύνοντας την αυτοεξυπηρέ¬ 
τησή τους 

δ) Ενημερώνει τους αρμοδίους και τον παιδίατρο για 
κάθε ύποπτο για την υγεία τους περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίωςγιατις καθυστερήσεις παιδιών στην προσέλευ¬ 
σή τους είτε στις απουσίες τους. 

στ) Αόγω της άμεσης επαφής του με τα παιδιά προσφέ¬ 
ρει σε αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους επιδιώκο¬ 
ντας συνεχώς να δημιουργήσουν σε αυτά ικανότητα συ¬ 
γκέντρωσης αυτενέργειας εμπιστοσύνη στον εαυτό τους 
και στις προσωπικές δυνατότητές τους. 

Σε καμία περίπτωση και για οποιοδήποτε λόγο δεν επι¬ 
τρέπεται η κακή μεταχείριση των παιδιών (εκφοβισμός, 
σωματική ποινή). 

ζ) Ενημερώνει μια φορά το μήνα τους γονείς για τη 
σφαιρική εξέλιξη του παιδιού τους και διατηρεί αρμονική 
σχέση με αυτούς 


2) Βοηθός παιδαγωγού 

Βοηθάει το παιδαγωγικό προσωπικό της προηγούμε¬ 
νης παραγράφου σε όλα τα καθήκοντά του σύμφωνα με 
τις οδηγίες που παίρνει από αυτό.Στην περίπτωση απου¬ 
σίας του προσωπικού της προηγούμενης παραγράφου 
αντικαθιστά αυτό απευθυνόμενος στον υπεύθυνο του 
Σταθμού για βοήθεια και υποστήριξη. 

3) Ο/Η Κοινωνικός Αειτουργός 

Συμβάλλει στην πρόληψη ή αντιμετώπιση προβλημά¬ 
των των παιδιών κάθε Σταθμού και των οικογενειών τους 
εφόσον στηντελευταία περίπτωση αυτό ζητηθεί ή είναι εκ 
των πραγμάτων αναγκαίο. Πραγματοποιεί τις κοινωνικές 
έρευνες σε συνεργασία με το παιδαγωγικό προσωπικό με 
το οποίο βρίσκεται σε συνεχή επαφή. Συνεργάζεται με 
τον παιδίατρο του σταθμού. 

4) Μάγειρας ή Μαγείρισσα 

α) Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή του φαγητού σύμφωνα με το 
διαιτολόγιο.Επιμελείται ιδιαιτέρως για την τήρηση όλων 
των συνθηκών υγιεινής στους χώρους παρασκευής φα¬ 
γητού εισηγούμενος κάθε σχετικό μέτρο. 

β) Παραλαμβάνει καθημερινά από το Διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
υπογράφει το σχετικό δελτίο. 

γ) Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάσταση τους ευθυνόμενος για 
κάθε απώλεια ή αδικαιολόγητη καταστροφή. 

δ) Προτείνει την λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

5) Η Βοηθός μαγείρου ή Μαγείρισσας ή Τραπεζοκόμος, 
βοηθά το παιδαγωγικό προσωπικό στη διανομή του φα¬ 
γητού στα παιδιά και φροντίζει για τη συγκέντρωση των 
ειδών εστίασης μετά το τέλος του. Επίσης βοηθά τον μά¬ 
γειρα ή την μαγείρισσα στην προετοιμασία του φαγητού. 

6) Το προσωπικό καθαριότητας βοηθητικών εργασιών 
εκτελεί τις εργασίες καθαριότητας των εσωτερικών και 
εξωτερικών χώρων καθώς και κάθε άλλη βοηθητική εργα¬ 
σία που του ανατίθεται από τον υπεύθυνο του Σταθμού. 
Χρησιμοποιεί υλικά καθαριότητας που παραλαμβάνει 
από τον Διαχειριστή με υπηρεσιακό σημείωμα. 

7) Ο Παιδίατρος που συμβάλλεται με το Σταθμό με σύμ¬ 
βαση Έργου, έχει τις ακόλουθες υποχρεώσεις : 

α) Εξετάζει κατά διαστήματα και κατ’ ελάχιστο όριο μια 
φορά την εβδομάδα όλα τα παιδιά των Σταθμών του Νο¬ 
μικού Προσώπου, και παρακολουθεί την ανάπτυξη τους 
σημειώνοντας τις παρατηρήσεις του στην ατομική καρτέ¬ 
λα κάθε παιδιού. 

β) Παρακολουθεί συνεργαζόμενος με τον/την Κοινωνι¬ 
κή Αειτουργό και τον/την Ψυχολόγο την ψυχοσωματική 
υγεία και ανάπτυξη των παιδιών. 

γ) Εισηγείται για τη δυνατότητα επιστροφής στο Σταθ¬ 
μό του παιδιού που απούσιασε από σοβαρή ασθένεια με 
βάση το ιατρικό πιστοποιητικό που προσκομίζεται από 
τους γονείς και την προσωπική του εξέταση. 

δ) Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
των Σταθμών. Διατηρεί σε κάθε Σταθμό πρόχειρο φαρμα¬ 
κείο και για οποιοδήποτε έκτακτο περιστατικό πρέπει να 
σπεύδει για την παροχή υπηρεσιών του. 

8) Ο/Η Ψυχολόγος του Σταθμού, εφόσον υπηρετεί πα¬ 
ρέχει συ μβο υλευτικές υπη ρεσίες σε θέματα ψ υχολογικής 

υποστήριξης παιδιών και γονέων συνεργαζόμενος στενά 
με τον Παιδίατροτον/την Κοινωνική Λειτουργό και το παι¬ 
δαγωγικό προσωπικό. 

Επίσης βοηθά και συμβουλεύει το προσωπικό για την 
καλύτερη απόδοση στην εργασία τους με διαλέξεις, συ¬ 
ζητήσεις και ιδιαίτερες συναντήσεις. 

9) Ο Οδηγός επιλαμβάνεται για τη ασφαλή μεταφορά 
των φιλοξενούμενων παιδιών προς και από το Σταθμό, εί¬ 
ναι υπεύθυνος για την καλή συντήρηση και καθαριότητα 
του αυτοκινήτου του Σταθμού και οφείλει να τηρεί σχολα¬ 
στικά τον Κώδικα Οδικής Κυκλοφορίας και τους όρους 
ασφαλούς μεταφοράς παιδιών. Εκτελεί εξωτερικές εργα¬ 
σίες του νομικού προσώπου στο μεσοδιάστημα των μετα¬ 
φορών. 

10) Την Διοικητική και Οικονομική εργασία του Νομικού 
Προσώπου ασκεί Διοικητικός υπάλληλος και εάν δεν 
υπάρχει τα καθήκοντα αυτά ασκεί ο προϊστάμενος του 
Τμήματος Διοικητικού - Οικονομικού ή οριζόμενος υπάλ¬ 
ληλος σύμφωνα με το άρθρο 109 του Ν. 1188/81 όπως 
ισχύει κάθε φορά. 

Ο ανωτέρω υπάλληλος ασκεί τα ακόλουθα καθήκοντα : 

α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
τους καθώς και την λοιπή εν γένει περιουσία του Σταθμού 
σύμφωνα με τις εκάστοτε αποφάσεις του Διοικητικού 
Συμβουλίου. 

β) Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κ.λπ.) 
που προκύπτουν. 

γ) Τηρεί άλατα βιβλία διαχείρισης στα οποία καταχωρεί 
όλε τις από το νόμο απαιτούμενες εγγραφές. 

δ) Η ταμιακή διαχείριση του Νομικού Προσώπου ασκεί¬ 
ται από την ειδική ταμιακή υπηρεσία του Δήμου ή την αντί¬ 
στοιχη ΔΟΥ που ασκεί την διαχείριση του Δήμου. 

ε) Είναι υπεύθυνος για την τήρηση γενικά των λογαρια¬ 
σμών του νομικού προσώπου τη συγκέντρωση των παρα¬ 
στατικών στοιχείων, όλωντων δικαιολογητικών εισπράξε¬ 
ων και πληρωμών έτσι ώστε να είναι ευχερής ο έλεγχος 
των εσόδων και εξόδων σε οποιοδήποτε χρόνο. 

στ) Συνεργάζεται με τον Προϊστάμενο του Νομικού 
Προσώπου για την κατάρτιση του Προϋπολογισμού, του 
απολογισμού και του ισολογισμού του νομικού προσώ¬ 
που εισηγούμενος εγκαίρως τυχόν αναμόρφωση του. 

ζ) Εκτελεί κάθε άλλη εργασία διοίκησης και διαχείρισης 
που του ανατίθεται. 

Άρθρο 25 

Προϋπολογισμός - Διαχείριση - Έργα - Προμήθειες 

1. Ο Προϋπολογισμός εσόδων και εξόδων των νομικών 
προσώπων του παρόντος κανονισμού προσδιορίζει τα 


έσοδα και καθορίζει τα όρια των εξόδων για κάθε οικονο¬ 
μικό έτος, το οποίο αρχίζει την πρώτη Ιανουάριου και λή¬ 
γει την 31 Δεκεμβρίου κάθε έτους. 

2. Η εκτέλεση του προϋπολογισμού κάθε οικονομικού 
έτους παρατείνεται επί ένα (1) μήνα προκειμένου για την 
είσπραξη βεβαιωμένων εσόδων και επί δύο (2) μήνες προ¬ 
κειμένου για την πληρωμή εξόδων για τα οποία οι σχετι¬ 
κές υποχρεώσεις έχουν αναληφθεί έως τη λήξη του. 

3.0 Προϋπολογισμός εγκρίνεται από το Διοικητικό Συμ¬ 
βούλιο του νομικού προσώπου και για τη λήψη της σχετι¬ 
κής απόφασης απαιτείται γνώμη του Συμβουλίου του ΟΤΑ 
που έχει συστήσει, το νομικό πρόσωπο με ανάλογη εφαρ¬ 
μογή όλωντων σχετικών με τις εγκρίσεις προϋπολογισμού 
διατάξεων. 

4. Οι διατάξεις που ισχύουν για τους Δήμους σχετικά με 
τον προϋπολογισμό, τον απολογισμό, τηνταμιακή υπηρε¬ 
σία, τα δάνεια, την περιουσία και την εν γένει διαχείριση 
εφαρμόζονται και στα νομικά πρόσωπα του παρόντος κα¬ 
νονισμού. 

5. Για τα έργα και τις μελέτες έργων των νομικών προ- 
σώπωντου παρόντος κανονισμού εφαρμόζονται οι διατά¬ 
ξεις περί έργων και μελετών Οργανισμών Τοπικής Αυτο¬ 
διοίκησης. 

6. Οι προμήθειες των νομικών προσώπων του παρόντος 
κανονισμού εκτελούνται σύμφωνα με τις κάθε φορά ισχύ- 
ουσες για τους εν γένει παιδικούς και βρεφονηπιακούς 
σταθμούς και τα Κέντρα Παιδικής Μέριμνας διατάξεις πε¬ 
ρί προμηθειών, 

7. Κατά την εκτέλεση του Προϋπολογισμού στην διάρ¬ 
κεια του οικονομικού έτους το Διοικητικό Συμβούλιο του 
νομικού προσώπου έχει ιδιαίτερη υποχρέωση να μεριμνά 
για την κάλυψη των δαπανών που αποσκοπούν στη βασι¬ 
κή εκπλήρωση του σκοπού του νομικού προσώπου και να 
ενεργεί την εν γένει διαχείριση με πιστή τήρηση των δια¬ 
δικασιών που προβλέπονται από την ισχύουσα νομοθε¬ 
σία. 

Άρθρο 26 

Κάθε θέμα που αναφέρεται στη λειτουργία των Παιδι¬ 
κών - Βρεφονηπιακών Σταθμών και δεν περιλαμβάνεται 
στον παρόντα κανονισμό ρυθμίζεται με απόφαση του Δι¬ 
οικητικού Συμβουλίου του νομικού προσώπου. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
εις βάρος του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουπτ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή 00: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - τόπι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊΘΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α, Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































